Pta-tiener vermoor: Identikit uitgereikShayleen van Zanten Foto: Facebook ŉ Identikit van ŉ moontlike verdagte is uitgereik nadat Shayleen van Zanten (15) en ŉ vriendin Woensdag by Trafalgar naby San Lameer aangeval is. Maroela Media het vroeër berig Van Zanten en ŉ vriendin het omstreeks 18:00 die aand gaan stap toe ŉ man hulle voorgekeer en haar selfoon geëis het. Toe sy glo weier om dit te oorhandig, het hy haar met die mes aangeval. Sy het later in die hospitaal aan haar wonde beswyk. Volgens ‘n verklaring deur die polisie in KwaZulu-Natal het die verdagte tydens die aanval ŉ rooi T-hemp, swart kniebroek en plakkies aangehad wat te groot was vir sy voete. Enigiemand met meer inligting word versoek om kapt. Manus Erasmus by 082 330 7422 of hul naaste polisiestasie te kontak. Die polisie ondersoek ŉ saak van moord. Niemand is nog in hegtenis geneem in verband met die voorval nie. Só lyk die identikit wat uitgereik is: Lees alle vorige berigte oor Shayleen van Zanten op Maroela Media.